Diari Oficial de la Generalitat Valenciana


Sumari del DOGV 2884, del 05-12-1996 (1996/840235)

RESOLUCIÓ d'11 de juny de 1996, de la Direcció General de Treball, per la qual es disposa el registre i la publicació de l'acord d'adhesió de la Institució Valenciana d'Estudis i Investigació (IVEI) al II Conveni Col·lectiu del personal laboral al servei de l'administració autonòmica.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1996/06/11/(1)/dof/vci/html**

### Dades del document

Número de DOGV
:   2884

Data del DOGV
:   05-12-1996

Secció del DOGV
:   DISPOSICIONS GENERALS

Número del document
:   1996/840235


Data del document
:   11-06-1996

Organisme emissor
:   Conselleria de Treball i Afers Socials

Tipus de document
:   Resolució

RESOLUCIÓ d'11 de juny de 1996, de la Direcció General de Treball, per la qual es disposa el registre i la publicació de l'acord d'adhesió de la Institució Valenciana d'Estudis i Investigació (IVEI) al II Conveni Col·lectiu del personal laboral al servei de l'administració autonòmica.  
Vist el text de l'acord d'adhesió al II Conveni Col·lectiu del Personal Laboral al servei de l'administració autonómica, presentat davant aquesta Direcció General en data 30 de maig de 1996, signat el 25 de març de 1996, d'una part, pel conseller d'Educació i Ciencia, en la seua condició de vicepresident primer de l'IVEI, facultat per acord del Ple del Consell, de data 14 marc de 1996 i, d'una altra part, pel delegat de Personal, segons el que disposen els articles 90 i 92-1 del Reial Decret Legislatiu 1/1995, de 24 de març, pel que s'aprova el text refós de la Llei de l'Estatut dels Treballadors, i els articles 2 i següents del Reial Decret 1.040/81, de 22 de maig, sobre registre i dipòsit dels convenis col·lectius de treball, esta Direcció General de Treball, d'acord amb les competències que té transferides segons el Reial Decret 4.105/82, de 29 de desembre, resol:  
Primer  
Ordenar la inscripció en el Registre de Convenis Col·lectius de Treball d'aquesta Direcció General, i el dipòsit del text original de l'acord d'adhesió, amb notificació a la comissió negociadora.  
Segon  
Disposar-ne la publicació al Diari Oficial de la Generalitat Valenciana.  
València, 11 de juny de 1996.- El director general de Treball: José Luis Colvée Millet.  
Acord entre la Institució Valenciana d'Estudis i Investigació, abreujadament IVEI, Consorci entre la Generalitat Valenciana i la Diputació Provincial de València, entitat de dret públic, amb personalitat jurídica pròpia, i el delegat del personal laboral de l'esmentat organisme.  
València, 25 de març de 1996  
Reunits, d'una part, el conseller d'Educació i Ciència, en la seua condició de vicepresident primer de l'IVEI, facultat per acord del Ple del Consell, de data 14 de marc de 1966 i, d'una altra, en Josep Antoni Torregrosa Bou, delegat del personal laboral de l'IVEI, elegit en les darreres eleccions sindicals, en compliment d'acord de l'assamblea de treballadors, de data 6 d'octubre de 1995.  
Conformement amb el que estableix l'article 92 de la Llei 8/1980, de 10 de marc, de l'Estatut dels Treballadors, i també l'article 2 del II Conveni col·lectiu per al personal laboral al servei de l'administració de la Generalitat Valenciana, subscrit el 15 de mai de 1995 entre el representant de l'administració autonòmica i les centrals sindicals Unió General de Treballadors (UGT) i Comissions Obreres (CC.OO), acorden:  
Primer  
Adherir-se de comú acord a la totalitat del II Conveni Col·lectiu per al Personal Laboral al Servei de l'Administració de la Generalitat Valenciana, publicat en el Diari Oficial de la Generalitat núm. 2527, del dia 12 de juny de 1995, així com a les modificacions i actualitzacions posteriors, en tot allò que no estiga expressament regulat en el reglament de Règim Interior relatiu al personal de l'IVEI, publicat al BOP núm. 169, de data 17 de juliol de 1992.  
Segon  
Comunicar a l'autoritat laboral de la Conselleria de Treball i Afers Socials una còpia d'aquest acord, perquè siga registrat i publicat.  
I, en prova de conformitat, signen aquest acord per quadriplicat, al lloc i en la data amunt indicats.  
Fernando Villalonga Campos Josep Antoni Torregrosa Bou  
Vicepresident 1r. Delegat de personal de l'IVEI.


Còpia Permalink ELI